Produkty a služby v roku 2014

1. Ukončenie niekoľkých zostávajúcich grantov z obdobia 2005 – 2007 poskytnutých v rámci programu verejného zdravia na obdobie 2003 – 2008; monitorovanie grantov z obdobia 2008 – 2012 poskytnutých v rámci druhého programu zdravia (PZ 2008 – 2013) vrátane uhradenia zostatkových platieb; ukončenie rokovaní o návrhoch zaradených do rezervného zoznamu z výziev na predkladanie návrhov v roku 2013; riadenie implementácie nových IT nástrojov pre výzvy na predkladanie návrhov v roku 2014 a začatie značného počtu zákaziek na služby v rámci plánu práce na rok 2014; riadenie výziev z roku 2013 a grantov a zákaziek udelených na základe výziev na predkladanie návrhov v roku 2008 a tendrov v rámci programu Spotrebitelia na roky 2007 – 2013; udelenie projektov na základe výziev na predkladanie ponúk v roku 2007, 2008 a 2009 v rámci opatrení týkajúcich sa odbornej prípravy v oblasti bezpečnosti potravín. 2. Plán práce týkajúci sa programu zdravia — Výzvy na predkladanie návrhov v roku 2014 sa začali 6. júna 2014 a skončili sa 25. septembra 2014. Boli uverejnené v Úradnom vestníku Európskej únie (1) a na internetovej stránke Chafea (2) a Europa (3). — Návrhy projektov: na financovanie bolo odporučených 12 návrhov z 50 technicky hodnotených návrhov projektov (27,2 %) (s výnimkou rezervného zoznamu) s celkovým navrhovaným spolufinancovaním EÚ vo výške 1 1 5 67 617 EUR. Príslušné granty však budú uzatvorené až v prvom štvrťroku 2015 z dôvodu neskorého uverejnenia výziev. — Návrhy operačných grantov: na financovanie bolo odporučených 14 návrhov zo 40 technicky hodnotených návrhov operačných grantov vrátane rámcových partnerských dohôd a príslušných špecifických dohôd o grante (28,6 %). Príslušné granty však budú uzatvorené až v prvom štvrťroku 2015 z dôvodu neskorého uverejnenia výziev. Táto suma predstavuje navrhované spolufinancovanie EÚ vo výške 4 7 17 062 EUR. — Spoločné opatrenia: rokovanie o spoločných opatreniach sa začalo 7. novembra 2014 s termínom predloženia 29. januára 2015. Všetkých osem spoločných opatrení sa má spolufinancovať, avšak príslušné granty budú uzatvorené až v prvom štvrťroku 2015 z dôvodu neskorého uverejnenia plánu práce na rok 2014. Očakávaná výška spolufinancovania EÚ je podľa plánu práce 1 8 5 93 000 EUR. — Bol zostavený jeden rezervný zoznam, na ktorom sú štyri návrhy s navrhovaným spolufinancovaním EÚ v celkovej výške 3 9 34 352 EUR. — Začalo sa 31 postupov verejného obstarávania, z toho 6 bolo verejných výziev na predkladanie ponúk a zvyšok žiadosti o služby. 3. Plán práce týkajúci sa programu Spotrebitelia — V roku 2014 agentúra vzhľadom na zverenie vykonávania častí (ročného) programu Spotrebitelia začala dve výzvy na predkladanie návrhov, dve pozvánky na predloženie návrhov a 13 postupov verejného obstarávania (vrátane verejných výziev na predkladanie ponúk, zákaziek s nízkou hodnotou a špecifických žiadostí o služby/objednávky). — Agentúra udelila 60 grantov na výmenu úradníkov medzi príslušnými orgánmi členských štátov, ktoré úradníkom zodpovedným za vynucovacie práva umožnili podeliť sa o skúsenosti a poznatky z vykonávania smernice 2001/95/ES o všeobecnej bezpečnosti výrobkov a nariadenia (ES) č. 2006/2004 o spolupráci v oblasti ochrany spotrebiteľa. — Cieľom grantu udeleného na vykonávanie spoločných opatrení vyplývajúcich zo smernice o všeobecnej bezpečnosti výrobkov bola výmena a vykonávanie osvedčených postupov medzi príslušnými orgánmi zúčastnených členských štátov a zlepšovanie cezhraničnej spolupráce. — Po pristúpení Chorvátska do EÚ boli podpísané dve zmluvy na zorganizovanie informačnej kampane o právach spotrebiteľov v Chorvátsku s cieľom informovať občanov Chorvátska o ich nových právach spotrebiteľov ako občanov EÚ. — Agentúra začala postupy na uzavretie trojročnej rámcovej partnerskej dohody (2015 – 2017) a špecifických dohôd o grante na rok 2015 so sieťou európskych spotrebiteľských centier. Nový postup má zabezpečiť väčšiu stabilitu, strategické plánovanie a efektívnosť pri riadení grantov siete ESC. Agentúra taktiež riadila prvú fázu zmluvy, na základe ktorej sa poskytuje podporný mechanizmus pre sieť ESC na zlepšenie jej viditeľnosti a dosahu kolektívnej práce ESC. Súčasťou služby je aj vypracovanie štandardov kvality, ktoré pomôžu ESC zmerať ich výkonnosť v porovnaní s vopred stanovenými ukazovateľmi. — V rámci pokračovania v analýze problémov, ktorým čelia spotrebitelia pri kúpe produktov a služieb, agentúra začala niekoľko prieskumov o spotrebiteľských otázkach a štúdie trhu, ktoré zodpovedajú radu otázok o fungovaní trhu z pohľadu spotrebiteľa v rôznych oblastiach, ako je poistenie, výber potravín a stravovacie návyky, záruky a cezhraničné prekážky digitálnemu jednotnému trhu. Začala sa veľká štúdia monitorovania trhu pokrývajúca 42 rôznych trhov. — Bolo dokončené verejné obstarávanie v oblasti bezpečnosti výrobkov na účely vyšetrenia bezpečnostných aspektov rebríkov. — Pokiaľ ide o spoluprácu v oblasti ochrany spotrebiteľa, agentúra začala postup verejného obstarávania na štúdiu trhu zameranú na zhromaždenie údajov a poskytnutie analýzy týkajúcej sa zavádzajúcich skúšok výrobkov „zadarmo“ a nástrahách pre spotrebiteľov v EÚ. — V roku 2014 agentúra začala postupy na uzavretie štvorročnej rámcovej partnerskej dohody (2015 – 2018) a špecifickej dohody o grante s Europskou organizáciou spotrebiteľov (BEUC). Spolufinancovanie BEUC bude prínosom z hľadiska ďalšieho presadzovania záujmov európskych spotrebiteľov v politickom procese EÚ ako kupujúcich alebo používateľov tovarov a služieb. — Začalo sa niekoľko nových postupov verejného obstarávania na implementáciu spotrebiteľského šampióna (Consumer Champion), novej iniciatívy na budovanie kapacít pre spotrebiteľských odborníkov a triedy spotrebiteľov (Consumer Classroom), online interaktívnej platformy o vzdelávaní spotrebiteľov pre stredoškolských učiteľov. 4. Plán práce týkajúci sa iniciatívy s názvom Lepšia odborná príprava pre bezpečnejšie potraviny (Better Training for Safer Food – BTSF) — Agentúra začala päť postupov verejného obstarávania formou verejných výziev na predkladanie ponúk zameraných na zorganizovanie školení pre zamestnancov členských štátov EÚ, kandidátskych krajín, krajín európskej susedskej politiky a vnútroštátnych orgánov EZVO, ktoré sú zapojené do oficiálnych kontrolných činností. — Cieľom školenia je oboznamovať účastníkov so všetkými aspektmi práva EÚ v oblasti potravinárstva a zabezpečiť, aby sa kontroly vykonávali jednotnejším, objektívnejším a primeranejších spôsobom vo všetkých členských štátoch. V rozsahu školenia je široký rad právnych predpisov od zdravia zvierat a ich dobrých životných podmienok po zdravie rastlín a hygienu a kontrolu potravín. — Agentúra uskutočnila prechod z prvej do druhej fázy piatich zmlúv v účinnosti od roku 2012 na poskytovanie školení 11 rôznych predmetov a uverejnila dve špecifické požiadavky na služby na usporiadanie 2. konferencie o zločine v potravinárstve a účasť BTSF na činnostiach na Expe v Miláne v roku 2015. — Špecifické školenia pre tretie krajiny, najmä rozvojové krajiny, pokračovali v rámci programu BTSF, ktorý je financovaný z rozpočtov GR DEVCO a GR TRADE. Účelom týchto činností je oboznámiť úradníkov z tretích krajín zapojených do kontroly potravín s príslušnými normami EÚ a požiadavkami na dovoz. — V roku 2014 iniciatíva BTSF dosiahla cieľ stanovený na jej začiatku, a to približne 6 000 účastníkov z členských štátov ročne. Celková spokojnosť takmer dosiahla cielených 85 %, pričom viac než 90 % účastníkov vyhodnotilo získané vedomosti ako užitočné.